|  |
| --- |
| VIIMSI VALLAVOLIKOGU |
|  |
| **OTSUS** |
|  |
|  |
| Viimsi |  15. detsember 2015 nr |
|  |
|  |
| Viimsi Vallavalitsuse 16.03.2010 korraldusega nr 127 kehtestatud „*Pärnamäe küla, Pärnamäe tee ja Mäealuse tee vahelise ala detailplaneeringu Aiandi tee ja Vehema tee vahelisel lõigul“* osaline kehtetuks tunnistamine |  |
|  |
|  |
| Viimsi Vallavalitsuse 16.03.2010 korraldusega nr 127 kehtestati Pärnamäe külas, Pärnamäe tee ja Mäealuse tee vahelise ala detailplaneering Aiandi tee ja Vehema tee vahelisel lõigul (edaspidi Detailplaneering). Teiste maaüksuste hulgas oli Detailplaneeringuga hõlmatud ka kinnistu nr 3714902, aadressiga Pärnamäe tee 202 (edaspidi Kinnistu). Detailplaneeringuga jagati 9801 m² suurune Kinnistu kolmeks üksuseks – neist kaks planeeriti üksikelamukruntideks ja üks kaitsehaljastuse maa kasutusotstarbega krundiks. Elamukruntidele määrati ühtlasi ehitusõigus ühe üksikelamu ja abihoonete ehitamiseks. Kinnistu oli ka enne detailplaneeringu koostamist hoonestatud ja olnud pikka aega kasutusel eluasemekohana. Kinnistu asub hajaasustusalal, kus detailplaneeringu koostamine pole planeerimisseaduse ega üldplaneeringu kohaselt kohustuslik.23.10.2015 esitas Kinnistu uus omanik Veikko Ulm avalduse (registreeritud valla dokumendiregistris numbriga 10-10/6092) detailplaneeringu Kinnistu ulatuses kehtetuks tunnistamiseks, sest ta polnud Kinnistut soetades teadlik detailplaneeringu olemasolust ja et Detailplaneeringuga nähakse ette Kinnistu jagamine. See asjaolu sai uuele omanikule teatavaks alles projekteerimistingimuste taotlemisel, kui ta avaldas soovi püstitada Kinnistule uue üksikelamu. Projekteerimistingimusi Detailplaneeringu kehtivuse korral aga väljastada ei saa, kuivõrd taotluse eesmärk ei vasta Detailplaneeringuga sätestatule. Kuivõrd hr Ulmi soov on säilitada talle kuuluv maatükk ühtse tervikuna ning ühtlasi soovib Kinnistule püstitada vaid ühe üksikelamu koos abihoonetega, tuleb Detailplaneering Kinnistu ulatuses tunnistada kehtetuks.Lähtudes eeltoodud selgitustest, kohaliku omavalitsuse korralduse seaduse § 3 punktist 1, § 6 lõikest 1, § 22 lõike 1 punktist 33, haldusmenetluse seaduse §-dest 64 – 70, planeerimisseaduse § 140 lõike 1 punktist 2 ja Viimsi valla ehitusmääruse § 2 punktist 8 ja arvestades, et Detailplaneeringu osalise kehtetuks tunnistamisega ei muudeta ülejäänud Detailplaneeringu osa elluviimist võimatuks ja et antud otsusega ei kahjustata teiste isikute seaduslikke õigusi, Viimsi Vallavolikogu |
|  |

 O t s u s t a b:

1. Tunnistada osaliselt kehtetuks Viimsi Vallavalitsuse 16.03.2010 korraldus nr 127 ja sellega kehtestatud „Pärnamäe külas, Pärnamäe tee ja Mäealuse tee vahelise ala detailplaneering Aiandi tee ja Vehema tee vahelisel lõigul“, detailplaneeringu kruntide pos. nr 1, pos. nr 2 ja pos. nr 3 osas.
2. Otsuse punkt 1 avaldada ajalehtedes Viimsi Teataja ja Harju Elu ning terviktekst Ametlikes Teadaannetes ja Viimsi valla veebilehel, otsuse ärakiri edastada Maa-ametile.
3. Otsuse ja sellega seotud dokumentidega on võimalik tutvuda etteteatamisel Viimsi Vallavalitsuses.
4. Otsus jõustub teatavakstegemisest.
5. Otsust on võimalik vaidlustada Tallinna Halduskohtus (Pärnu mnt 7, Tallinn) või esitada vaie Viimsi Vallavalitsusele 30 päeva jooksul arvates korralduse teatavakstegemisest.

|  |
| --- |
|  |
|  |
|  |
|  |
| Kristina Kams |  |
| Vallavolikogu aseesimees  |  |

Eelnõu esitaja: Viimsi Vallavalitsus

Eelnõu koostaja: Anne Siitan, planeeringute koordinaator

Kooskõlastatud:

|  |  |  |
| --- | --- | --- |
| Margus Kruusmägi | Erik Vest  | Kristi Tomingas  |
| Abivallavanem | Maa- ja planeerimisameti juhataja | Vallasekretär |